recursal/SuperWikiNEXT-32B huggingface dataset:
Συντεταγμένες: 17°41′17″S 178°47′26″E﻿ / ﻿17.68806°S 178.79056°E﻿ / -17.68806; 178.79056

Το **Οβαλάου** είναι το έβδομο μεγαλύτερο νησί των Φίτζι και βρίσκεται στο αρχιπέλαγος Λομαϊβίτι. Βρίσκεται 60 χλμ. βορειοανατολικά από την πρωτεύουσα των Φίτζι, Σούβα, και 20 χλμ. από την ανατολική ακτή του νησιού Βίτι Λέβου. Το νησί έχει μήκος περίπου 13 χιλιόμετρα και πλάτος 10 χιλιόμετρα. Καλύπτει συνολική έκταση 106,4 τετραγωνικών χιλιομέτρων και έχει πληθυσμό περίπου 9.100 κατοίκους (2014), περίπου το ήμισυ του πληθυσμού του αρχιπελάγους Λομαϊβίτι. Η Λεβούκα, η πρώην πρωτεύουσα των Φίτζι, είναι η μεγαλύτερη πόλη από τις 24 πόλεις και χωριά του νησιού.

Το Οβαλάου χαρακτηρίζεται από τραχιά τοπογραφία, με λίγες επίπεδες εκτάσεις εκτός από την κοιλάδα Λοβόνι στο κέντρο του νησιού. Το νησί είναι ένας διαβρωμένος ηφαιστειακός κρατήρας και οι υψηλότερες κορυφές είναι το όρος Ναντελαϊοβαλάου, με υψόμετρο 625 μέτρα, στα ανατολικά, και το όρος Τομούνα, με υψόμετρο 526 μέτρα, στα νότια.

Μεταφορές στο Οβαλάου
---------------------

Υπάρχει ένας δρόμος που περιβάλλει το νησί. Ωστόσο, μεταξύ των χωριών Ρουκουρούκου και Μπουρεσάλα ο δρόμος είναι λίγο στενός, καθώς το ταξίδι μεταξύ αυτών των χωριών δεν είναι συχνό, ενώ η περισσότερη κίνηση κατευθύνεται από αυτά τα δύο χωριά προς τη Λεβούκα. Το αεροδρόμιο της Λεβούκα, το οποίο διαχειρίζεται πτήσεις της Air Fiji δύο φορές την ημέρα από και προς τη Σούβα, βρίσκεται στα δυτικά του νησιού. Υπάρχει μία πτήση το πρωί και μία το βράδυ, με μόνο τη βραδινή υπηρεσία να λειτουργεί τις Κυριακές. Οι πτήσεις κοστίζουν περίπου 150 δολάρια Φίτζι με επιστροφή.

Υπηρεσίες πορθμείων συνδέουν επίσης το Οβαλάου με το Βίτι Λέβου, η εταιρεία πορθμείων Patterson Brothers Shipping Company LTD εκτελεί δρομολόγια μεταξύ Λεβούκα, Μπουρεσάλα, Νατόβι και Σούβα ανάλογα με την ημέρα.

* Εκκλησία της Ιερής Καρδιάς, Λεβούκα, ΟβαλάουΕκκλησία της Ιερής Καρδιάς, Λεβούκα, Οβαλάου
* Εκκλησία του Αγίου Ιωάννη, ΟβαλάουΕκκλησία του Αγίου Ιωάννη, Οβαλάου
* Το χωριό Λοβόνι στο ΟβαλάουΤο χωριό Λοβόνι στο Οβαλάου
* Η νοτιοδυτική πλευρά του ΟβαλάουΗ νοτιοδυτική πλευρά του Οβαλάου

Παραπομπές
----------

1. 1 2  Gillespie, Rosemary G.· D. A. Clague (2009). *Encyclopedia of Islands*. University of California Press. σελ. 299. ISBN 0520256492.

Εξωτερικοί σύνδεσμοι
--------------------

* Πολυμέσα σχετικά με το θέμα  Ovalau στο Wikimedia Commons

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Νησιά των Φίτζι Σημαία των Φίτζι |
| --- |
|  |
| Κύρια Νησιά | 
* Βανούα Λέβου
* Βίτι Λέβου
 |  |
|  |
| Άλλα Μεγάλα Νησιά | 
* Καντάβου
* Κόρο
* Νγκάου
* Οβαλάου
* Ταβεούνι
 |
|  |
| Δευτερεύοντα νησιά | 
* Βανούα Μπαλάβου
* Λακέμπα
* Μοάλα
* Ράμπι
 |
|  |
| Σημαντικά Απομακρυσμένα Νησιά | 
* Ύφαλος Κόνγουεϊ
* Ροτούμα
 |
|  |
| Αρχιπελάγη | 
* Βανούα Λέβου
* Βίτι Λέβου
* Γιασάουα
* Καντάβου
* Λάου
* Λομαϊβίτι
* Μαμανούκα
* Μοάλα
* Ρίνγκολντ
* Ροτούμα
 |

 |
Η **Χαλδαία (Chaldaea)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,9. Ανακαλύφθηκε το 1891 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την ομώνυμη περιοχή της νότιας Μεσοποταμίας.

Φυσικά χαρακτηριστικά
---------------------

Η μέση διάμετρος της Χαλδαίας υπολογίζεται σε 96,3 χιλιόμετρα, ενώ η μάζα της εκτιμάται σε 936 τρισεκατομμύρια τόνους για μέση πυκνότητα 2 gr/cm³. Με αυτή την πυκνότητα, η επιτάχυνση της βαρύτητας στον ισημερινό της Χαλδαίας θα είναι 2,7 cm/sec² (362 φορές μικρότερη από την αντίστοιχη γήινη), ενώ η ταχύτητα διαφυγής από την επιφάνεια 50,9 m/sec (183 χιλιόμετρα την ώρα). Ο φασματικός τύπος της Χαλδαίας είναι **C** (ανθρακούχος), ενώ το άλβεδό της είναι 0,052 (από δεδομένα του IRAS). Η Χαλδαία περιστρέφεται γύρω από τον εαυτό της μία φορά κάθε 8 ώρες και 24 λεπτά. Η μέση θερμοκρασία στην επιφάνειά της εκτιμάται σε 90 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000313.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 312 Πιερρέττα | 313 Χαλδαία | 314 Ροζαλία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Ούνα (Una)** είναι ένας μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,08. Ανακαλύφθηκε το 1876 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομά της από ένα πρόσωπο του κλασικού επικού ποιήματος του Έντμουντ Σπένσερ *The Faerie Queene*.

Φυσικά χαρακτηριστικά
---------------------

Η μέση διάμετρος της Ούνας υπολογίσθηκε σε 81,2 χλμ. Η μάζα της εκτιμάται σε 560 τρισεκατομμύρια τόνους με μέση πυκνότητα 2 gr/cm³. Η μέση επιτάχυνση της βαρύτητας στον ισημερινό της Ούνας εκτιμάται σε 2,27 cm/sec², δηλαδή η βαρύτητα εκεί είναι 431 φορές ασθενέστερη από την αντίστοιχη γήινη, ενώ η μέση ταχύτητα διαφυγής σε 42,9 m/sec (154 χιλιόμετρα την ώρα). Ο φασματικός της τύπος είναι **C** (ανθρακούχος), ενώ το άλβεδό της είναι 0,063. Η θερμοκρασία στην επιφάνεια της Ούνας υπολογίζεται σε 103 βαθμούς Κελσίου υπό το μηδέν. Η Ούνα περιστρέφεται γύρω από τον εαυτό της μία φορά κάθε 5 ώρες και 37 λεπτά,

Παραπομπές
----------

1. ↑  *JPL Small-Body Database*. 2000160.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 159 Αιμιλία | 160 Ούνα | 161 Αθώρ |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Αιμιλία (Aemilia)** είναι μεγάλος σκουρόχρωμος αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 8,12. Ανακαλύφθηκε το 1876 από τον Γάλλο αστρονόμο Πωλ Ανρί, που παρατηρούσε από το Παρίσι, και έλαβε το όνομά της πιθανότατα από την αρχαία Αιμιλία Οδό της Ιταλίας. Από τροχιακή άποψη, η Αιμιλία ανήκει στην «Οικογένεια αστεροειδών της Υγιείας», παρότι είναι υπερβολικά μεγάλος ώστε να έχει κοινή καταγωγή.

Δύο επιπροσθήσεις αστέρων από την Αιμιλία έχουν καταγραφεί, το 2001 και το 2003.

Φυσικά χαρακτηριστικά
---------------------

Η μέση διάμετρος της Αιμιλίας υπολογίσθηκε σε 125 χλμ. Η μάζα της εκτιμάται σε 1,4 τετράκις εκατομμύριο τόνους με μέση πυκνότητα 1,4 gr/cm³. Η μέση επιτάχυνση της βαρύτητας στον ισημερινό της Αιμιλίας εκτιμάται σε 2,4 cm/sec², δηλαδή η βαρύτητα εκεί είναι 408 φορές ασθενέστερη από τη γήινη, ενώ η μέση ταχύτητα διαφυγής σε 55 m/sec (198 χιλιόμετρα την ώρα). Ο φασματικός της τύπος είναι **C** (ανθρακούχος), ενώ το άλβεδό της είναι 0,0639. Η θερμοκρασία στην επιφάνεια υπολογίζεται σε 113 βαθμούς Κελσίου υπό το μηδέν, αλλά η μέγιστη μπορεί να ανέβει στους -34 βαθμούς. Η Αιμιλία περιστρέφεται γύρω από τον εαυτό της μία φορά κάθε 24 ώρες και 3 λεπτά, μία πολύ αργή περιστροφή για αστεροειδή.

Παραπομπές
----------

1. ↑  *JPL Small-Body Database*. 2000159.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 158 Κορωνίς | 159 Αιμιλία | 160 Ούνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Expert Petroleum** είναι ρουμανική εταιρεία η οποία έχει ως πεδίο δραστηριοποίησης την ανάπτυξη και αποκατάσταση ώριμων κοιτασμάτων πετρελαίου και φυσικού αερίου, είτε μέσω επίσημων συμβολαίων είτε μέσω συνεργασιών με εταιρείες οι οποίες χρίζουν ενισχύσεως του ανθρώπινου δυναμικού, εμπειρογνωμοσύνης ή κεφαλαιοτικής βοήθειας.
Η Expert Petroleum ιδρύθηκε ως τμήμα της NT&S Energy, εταιρείας συμμετοχών δραστηριοποιούμενης στον τομέα των πετρελαιοειδών και του αερίου και η οποία δραστηριοποιείται επιχειρηματικά στις περιοχές της Μέσης Ανατολής, της Βόρειας Αφρικής, της Ανατολικής Ευρώπης, καθώς και της Βόρειας Αμερικής.
Η Expert Petroleum διαθέτει τοπικό γραφείο στη Ρουμανία για την διαχείριση της επιχειρηματικής δραστηριότητάς της στην ευρύτερη περιοχή της Κεντρικής και Ανατολικής Ευρώπης, καθώς και στην Ιορδανία για την ευρύτερη περιοχή της Μέσης Ανατολής και της Βόρειας Αφρικής.
Με σημείο εκκίνησης του 2006, η εταιρεία έχει προχωρήσει στην αγορά, συνολικά, οκτώ πετρελαϊκών οικοπέδων, εντός των ορίων των οποίων η δραστηριοποίησή της ξεκίνησε τον Δεκέμβριο του 2009.

Παραπομπές
----------

1. ↑  (Ρουμανικά) «MOL si Expert Petroleum vor reabilita campurile petroliere de la granita cu Ungaria». *dailybusiness.ro*. 26 Ιανουαρίου 2010. Ανακτήθηκε στις 13 Οκτωβρίου 2010.
2. ↑  (Ρουμανικά) «MOL și Expert Petroleum SRL au demarat un proiect transfrontalier». *bursa.ro*. 27 Ιανουαρίου 2010. Ανακτήθηκε στις 13 Οκτωβρίου 2010.
3. ↑  (Ρουμανικά) «Americanii de la Lime Rock Partners investesc 25 mil. dolari in Romania». *wall-stret.ro*. 10 Νοεμβρίου 2009. Ανακτήθηκε στις 13 Οκτωβρίου 2010.
4. ↑  (Ρουμανικά) «Zăcăminte stoarse până la ultima picătură». *adevarul.ro*. 6 Δεκεμβρίου 2009. Αρχειοθετήθηκε από το πρωτότυπο στις 13 Ιανουαρίου 2010. Ανακτήθηκε στις 13 Οκτωβρίου 2010.

Εξωτερικοί Σύνδεσμοι
--------------------

* (Ρουμανικά) Επίσημος ιστότοπος
Το μοναστήρι και η κρήνη του Αβαείου του Σαν Κόσμε υ Σαν Νταμιάν στο Κοβαρούβιας, που κτίστηκε τον 15ο αι. στη θέση του αρχαίου μοναστηριού.
Η **Ουρράκα Γκαρσία**, ισπαν.: *Urraca de Castille*, (απεβ. μετά τον Ιανουάριο του 1038) ήταν συν-αντιβασιίλισσα της Καστίλης κατά τη διάρκεια της ανηλικιότητας του ανιψιού της, Γκαρσία Σάντσεθ της Καστίλης, το 1017-28.

Βιογραφία
---------

Ήταν κόρη του Γκαρσία Φερνάνδεθ, κόμη της Καστίλλης, και της συζύγου του Άβα δε Ριβαγόρθα. Στις 24 Νοεμβρίου 978, οι γονείς της τής έδωσαν το μέρος γνωστό ως Κοβαρούβιας και πολλές άλλες βίλες και ακίνητα σε όλη την Καστίλη, καθώς και το αβαείο του Σαν Κόσμε υ Σαν Νταμιάν και άλλες βίλες και αλατωρυχεία στην Άλαβα. Όλες αυτές οι ιδιοκτησίες θα γίνονταν αυτό, που ήταν γνωστό ως *πρόσοδος* (infantado), το οποίο στο μέλλον θα εκχωρούνταν σε οποιοδήποτε πριγκίπισσα (infanta) ή κόρη ενός κόμη της Καστίλης, που παρέμενε άγαμη. 

Στο θεμελιώδες καταστατικό του *infantado* και στο επάγγελμά της ως μοναχής στο μοναστήρι, έγιναν μάρτυρες οι γονείς της, τα αδέλφια της Σάντσo, Γκονθάλo, Tόδα, η θεία της Φρονίλδε Φερνάντεθ και ο βασιλιάς Σάντσο Β΄ της Παμπλόνα και η σύζυγός του και η θεία της, Ουρράκα Φερνάντεθ.  Οι άλλες αδελφές της Ουρράκας, η Mάγιος, η Eλβίρα Γκαρσία της Καστίλης, και Oνέκα πιθανότατα δεν είχαν γεννηθεί ακόμη ή ήταν πολύ μικρές, για να είναι παρούσες στην τελετή.  Η Ουρράκα διοικούσε το μοναστήρι ως ηγουμένη του. 

Αφού σκοτώθηκε ο αδελφός της Σάντσο, μοιράστηκε την αντιβασιλεία του Γκαρσία Σάντσεθ της Καστίλης μαζί με τη Χιμένα Φερνάντεθ, χήρα του βασιλιά Γκαρθία Σάντσεθ Β', για τον γιο του Χιμένα, τον βασιλιά Σάντσο Γ' της Παμπλόνα και από τη σύζυγο τού βασιλιά και την ανιψιά του Ουρράκα, βασίλισσα Μουνιαδόνα.  Η Ουρράκα εμφανίζεται για τελευταία φορά σε μεσαιωνικούς χάρτες την 1η Ιανουαρίου 1038 στο μοναστήρι του Σαν Πέδρο δε Αρλάνθα.

Υστεροφημία
-----------

Ένας πύργος στο Κοβαρούβιας πήρε το όνομά της.

Βιβλιογραφικές αναφορές
-----------------------

1. ↑  Martínez Díez 2005, σελ. 488–489 and 550.
2. ↑  Martínez Díez 2005, σελ. 489.
3. ↑  Martínez Díez 2005, σελ. 553.
4. ↑  Martínez Díez 2005, σελ. 659.
5. ↑  Martínez Díez 2005, σελ. 665.

Βιβλιογραφία
------------

* Martínez Díez, Gonzalo (2005). *El Condado de Castilla (711–1038): la historia frente a la leyenda* (στα Spanish). Valladolid. ISBN 84-9718-275-8. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* "Women in power 1000-1100" από το Guide2womenleaders.com, τελευταία πρόσβαση στις 29 Μαΐου 2015
Το **Παρκ Εξτενσιόν** (γαλλικά: Parc-Extension) είναι γειτονιά στην πόλη του Μοντρεάλ στο Κεμπέκ. Βρίσκεται στο δήμο Βιλραί–Σαιντ-Μισέλ–Παρκ-Εξτενσιόν και έχει έχει πληθυσμό 33.800 κατοίκους και έκταση 1,6 τετραγωνικά χιλιόμετρα. Το όνομα προέρχεται από το γεγονός ότι βρίσκεται στο βόρειο άκρο της Λεωφόρου Παρκ (Park Avenue) και αποτελεί κυριολεκτικά «προέκταση (η οποία λέξη στα γαλλικά είναι *extension*)» της οδικής αρτηρίας. Η περιοχή είναι γνωστή από τους ντόπιους ως «Παρκ Εξ (Park Ex)».

Κυβέρνηση
---------

### Δημοτικές

Η Μαρία Δέρος είναι ο δημοτικός σύμβουλος που εκπροσωπεί το Παρκ Εξτενσιόν. Εκλέχτηκε υπό το Vision Montreal το 1998 και επανεκλέχθηκε σε κάθε δημοτική εκλογή από τότε, συμπεριλαμβανομένων των πιο πρόσφατων εκλογών το 2017, στις οποίες έβαλε υποψηφιότητα για το Équipe Denis Coderre. Μετά την ήττα του Coderre στην κούρσα δήμαρχων, το κόμμα της μετονομάστηκε σε Ensemble Montréal.

**Πρώην δημοτικοί σύμβουλοι**

* Κωνσταντίνος Γεωργούλης
* Σταύρος Ζαγάκος
* Σοφοκλής Ρασούλης
* Δημήτριος Μανωλάκος

Η περιοχή αποτελεί μέρος του δήμου Βιλραί–Σαιντ-Μισέλ–Παρκ-Εξτενσιόν.

### Ομοσπονδιακές και επαρχιακές

Η περιοχή αποτελεί μέρος της ακόλουθης ομοσπονδιακής εκλογικής περιφέρειας:

* Παπινώ

Αποτελεί μέρος της ακόλουθης επαρχιακής εκλογικής περιφέρειας:

* Λωριέ-Ντοριόν

Σημεία ενδιαφέροντος
--------------------

* Το Άγαλμα των Ελλήνων μεταναστών, ένα δώρο από την ελληνική κοινότητα του Μόντρεαλ στην Πόλη του Μόντρεαλ.
* Η βιβλιοθήκη του Παρκ Εξτενσιόν στο κοινοτικό κέντρο Ουίλιαμ Χίνγκστον.
* Τα πρώην στούντιο για το CFCF-TV, τώρα το δημοτικό δημαρχείο του Βιλραί–Σαιντ-Μισέλ–Παρκ-Εξτενσιόν.
* Ο Ελληνορθόδοξος Ιερός Ναός στο Σαιντ-Ρος της Κοίμησης της Θεοτόκου. (Αυτή τη στιγμή ξαναχτίζεται μετά από πυρκαγιά)
* Η Αρένα Χάουι Μόρενζ (επίσης γνωστή ως Αρένα Ριπάμπλικ).
* Το Ελληνικό Φεστιβάλ στο Σαιντ Ρος (15 Αυγούστου).
Στην ελληνική μυθολογία ο **Παρθενοπαίος** ήταν ο ένας από τους επτά αρχηγούς που εξεστράτευσαν εναντίον των Θηβών και έγιναν γνωστοί ως οι *Επτά επί Θήβας*. Υπήρξε γιος της Αταλάντης και του Ιππομένη ή Μελανίωνα, ή του Μελεάγρου ή ακόμα και του θεού του πολέμου Άρη. Σύμφωνα με τοπική, αργειακή παράδοση, ο Παρθενοπαίος ήταν αδελφός του Αδράστου, γιος του Ταλαού και της Λυσιμάχης. Ο Παρθενοπαίος σκοτώθηκε από τον Περικλύμενο (γιο του Ποσειδώνα), κατά τον Ευριπίδη (*Φοίνισσες*, στίχοι 1160 κ.ε.), ή από τον Αμφίδικο (γνωστό και ως Ασφόδικο), κατά τη *Βιβλιοθήκη Απολλοδώρου* (Γ 6, 8) και τον Παυσανία (Θ 18, 6).

Ο Παρθενοπαίος αναφέρεται και από τον Βιργίλιο στην *Αινειάδα* (VI 480).

* Για τον Παρθενοπαίο είχε γράψει ομώνυμο δράμα ο αρχαίος Έλληνας τραγικός ποιητής Αστυδάμας με το οποίο και κέρδισε ποιητικό αγώνα στην Αθήνα, το 340 π.Χ..
Ο **νονός** και η **νονά**, σε πολλά δόγματα του Χριστιανισμού, είναι το ζευγάρι που πιστοποιεί το βάπτισμα ενός παιδιού και στη συνέχεια βοηθάει στην κατηχήσή του, καθώς και στη διά βίου πνευματική ανατροφή του. Στο παρελθόν, σε ορισμένες χώρες, ο ρόλος είχε ορισμένες νομικές υποχρεώσεις καθώς και θρησκευτικές ευθύνες. Ο νονός ή η νονά είναι συνήθως ένα άτομο που επιλέγουν οι γονείς και που ενδιαφέρεται για την ανατροφή του παιδιού και την προσωπική του ανάπτυξη, συμβουλεύει ή διεκδικεί την κηδεμονία του παιδιού σε περίπτωση που συμβεί κάτι στους γονείς. Συχνά οι νονοί είναι και οι κουμπάροι.

Εάν οι νονοί βαπτίσουν αγόρι, τότε αυτό ονομάζεται βαπτισιμιός και το κορίτσι βαπτισμιά. Η λέξη βαφτιστήρι χρησιμοποιείται και για τα δύο φύλα.

Παραπομπές
----------

1. ↑  «Λεξικό της κοινής νεοελληνικής». *www.greek-language.gr*. Ανακτήθηκε στις 18 Ιουνίου 2023.
2. ↑  «Χρηστικό Λεξικό της Νεοελληνικής Γλώσσας - Χρηστικό Λεξικό της Νεοελληνικής Γλώσσας». *christikolexiko.academyofathens.gr*. Ανακτήθηκε στις 18 Ιουνίου 2023.
**Ποίηση Χωρίς Τέλος** (αγγλικά Endless Poetry) είναι γαλλοχιλιανή δραματική ταινία του 2016 που σκηνοθετήθηκε από τον Αλεχάντρο Χοδορόσφκι. Προβλήθηκε για πρώτη φορά στο φεστιβάλ των Καννών το 2016.

| Ποίηση Χωρίς Τέλος |
| --- |
|  |
| Σκηνοθεσία | Alejandro Jodorowsky |
| Παραγωγή | Xavier Guerrero |
| Σενάριο | Alejandro Jodorowsky |
| Πρωταγωνιστής | Brontis Jodorowsky |
| Κινηματογράφηση | Christopher Doyle |
| Ημερομηνία Κυκλοφορίας | 14 Μαίου 2016 (Κάννες) |
| Διάρκεια | 128 λεπτά |
| Χώρα | Χιλή, Γαλλία |
| Γλώσσα | Ισπανικά |

Πλοκή
-----

Ο Αλεχάντρο Χοδορόφσκι ([Alejandro Jodorowsky), ο οποίος ζει στο Σαντιάγκο της Χιλής και δουλεύει στο μαγαζί του πατέρα του, αρνείται την πίεση της Εβραϊκής οικογένειας του να σπουδάσει ιατρική και αντίθετα κυνηγά μια καριέρα ως ποιητής. Μέσα απο την δημιουργία του από μαριονέτες έρχεται σε επικοινωνία με έναν άνδρα που του δίνει ένα στούντιο ως την πρώτη του κατοικία. Στη νέα του ζωή γνωρίζει και συναναστρέφεται με καλλιτέχνες, ποιητές και χορευτές άλλους αξιοσημείωτους και άλλους ερασιτέχνες, ανάμεσα τους και ο Nicanor Parra, τον οποίο προσβάλει σε μία παρεξήγηση σχετικά με την γυναίκα η οποία ήταν έμπνευσή του για το ποίημα "H οχιά" (the Viper)

Ο καλύτερος του φίλος και ποιητής Ενρίκε Λιν (Enrique Lihn) έχει έναν καβγά με την κοπέλα του, την οποία ο Αλεχάντρο σώζει από την αυτοκτονία. Κάνουν έρωτα και μένει έγκυος. Ένας γέρος άνθρωπος του προσφέρει δουλειά στο τσίρκο που δούλευε ο πατέρας του και τον ενθαρρύνει να επιστρέψει στο τσίρκο. Με αυτόν τον τρόπο ο Αλεχάντρο επιλέγει να αγνοήσει τα προβληματά του. Αργότερα, ο Αλεχάντρο και ο Ενρίκε συμφιλιώνονται.

Οι γονείς του Αλεχάντρο τον ενημερώνουν πως το σπίτι τους έχει καεί μαζί και όλα του τα γραπτά και τα αντικείμενα που έιχε από τα παιδικά του χρόνια.. Επισκέπτεται το σπίτι για να αποχαιρετήσει την παιδική του ηλικία και αναπολεί αυτό που ευχόταν να γίνει. Επισκέπτεται τον Πάρα, ο οποίος διδάσκει μαθηματικά σε μια Πολυτεχνική Σχολή, για να του ζητήσει μια πατρική συμβουλή για το μέλλον του. Ο Πάρα τον παροτρύνει να μην ακολουθήσει μια καρίερα σαν ποιητής αλλά ο Αλεχάντρο τον αγνοεί και αρνείται να συμβιβαστεί.

Με την άνοδο του Ιμπανέζ στη Χιλή, ο Αλεχάντρο αποφασίζει να φύγει για το Παρίσι για να σώσει τον σουρεαλισμό. Ο πατέρας του τον προλαβαίνει στην αποβάθρα πριν επιβιβαστεί και προσπαθεί να τον οδηγήσει πίσω στην δουλειά στο μαγαζί τους. Ο Αλεχάντρο όμως δεν δέχεται, αναχωρεί και δεν βλέπει ξανά τον πατέρα του.

Διανομή
-------

* Adan Jodorowsky ως Alejandro (έφηβος)
* Jeremias Herskovits ωςAlejandro (αγόρι)
* Alejandro Jodorowsky ως ο εαυτός του
* Brontis Jodorowsky ως Jaime
* Pamela Flores ως Sara και Stella Díaz Varín
* Leandro Taub ως Enrique Lihn
* Julia Avendaño ως Pequeñita
* Felipe Ríos ως Nicanor Parra
* Carolyn Carlson ως Maria Lefevre
* Bastián Bodenhofer ως Carlos Ibáñez del Campo
* Felipe Peña ως Gustavo Becerra-Schmidt

Αναφορές
--------

Εξωτερικοί Σύνδεσμοι
--------------------

* *Endless Poetry*   στην IMDb

*Ποίηση χωρίς τέλος* στο Metacritic
Η **πνευματοκρατία** ή **σπιριτουαλισμός**, είναι η ιδεαλιστική, φιλοσοφική κατεύθυνση που υποστηρίζει ότι μοναδική ουσία της πραγματικότητας, πηγή και κριτήριο της γνώσης είναι το πνεύμα, ο νους ή ο λόγος. Αποτελεί τον πυρήνα της κλασικής Μεταφυσικής που μιλούσε για παγκόσμιο πνεύμα και γενικά για πνευματικές οντότητες που υπάρχουν μέσα ή πέρα από τον αισθητό κόσμο, συνεπώς αποδεκτό γίνεται μόνο το πνευματικό "είναι". Η ύλη αντιμετωπίζεται ως ένα φαινόμενο που κρύβει μια πνευματική πραγματικότητα, ένα παράγωγο του πνεύματος ή μια απλή παράσταση, συνεπώς χάνει όλη την αξία της καθώς η ύπαρξή της κρίνεται αδύνατη πέρα από τη συνείδηση. Το σώμα λοιπόν θεωρείται κι αυτό ένα απλό παράγωγο της ψυχής.

Ο σπιριτουαλισμός είναι σταθερά συνδεδεμένος με τις θρησκείες και το μυστικισμό, ενώ οι πιο φανατικοί οπαδοί του δηλώνουν ανοιχτά ότι δεν έχουν τίποτα κοινό με την επιστήμη.

Η πνευματοκρατία σχετίζεται, αλλά δεν πρέπει να συγχέεται με τον πνευματισμό (Spiritismus). Ο όρος επίσης μπορεί να υποδηλώνει γενικά το αντίθετο του υλισμού.

Πηγές
-----

* Φιλοσοφικό Λεξικό, Εκδόσεις Φελέκη, Σωκράτη Γκίκα, Αθήνα 1982, σ.285
* Λεξικό Φιλοσοφικών Όρων, Αστήρ, Αγησιλάου Ντόκα, Αθήναι 1981, σ.139
Το Electromote, Βερολίνο 1882.
Το **Electromote** ήταν το πρώτο όχημα τύπου τρόλεϊ, που κατασκεύασε ο Έρνστ Βέρνερ φον Ζίμενς (Ernst Werner von Siemens) και τέθηκε σε λειτουργία πειραματικά από τις 29 Απριλίου μέχρι τις 13 Ιουνίου 1882, στο Halensee, ένα προάστιο του Βερολίνου. Ξεκινούσε από τον σιδηροδρομικό σταθμό του Halensee και έκανε μια διαδρομή 540 μέτρων.

Το Electromote ήταν μια τετράτροχη άμαξα (landau - carriage), που είχε υποστεί μετατροπές για να λειτουργεί με ρεύμα. Ειδικότερα είχαν τοποθετηθεί στην άμαξα δύο ηλεκτρικοί κινητήρες των 2,2 kW, οι οποίοι μετέδιδαν την ισχύ με αλυσίδα κίνησης στους πίσω τροχούς. Το ρεύμα μεταφέρονταν στο όχημα από τα εναέρια καλώδια ηλεκτρικής ενέργειας με ένα καλώδιο που τραβούσε έναν μηχανισμό (Kontaktwagen), που βρισκόταν πάνω στα καλώδια. Η τάση του ρεύματος ήταν 550 βολτ DC.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Electromote** |



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Electromote  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Περικλής Αλεξανδρής** (1864 - 1939) ήταν Έλληνας πολιτικός.

Βιογραφικά στοιχεία
-------------------

Γεννήθηκε στην Καρδίτσα και καταγόταν από παλαιά οικογένεια πολιτικών. Σπούδασε νομικά και ακολούθησε σταδιοδρομία στο δικαστικό σώμα φτάνοντας έως τη θέση του εισαγγελέα Εφετών. Στις εκλογές του 1923 εξελέγη βουλευτής Καρδίτσας ενώ στις επόμενες, στις εκλογές του 1926, εξελέγη βουλευτής Τρικάλων. Την περίοδο 1929 - 1935 διετέλεσε γερουσιαστής Τρικάλων με το κόμμα των Φιλελευθέρων χρηματίζοντας μάλιστα και αντιπρόεδρος του σώματος της Γερουσίας.

Υπήρξε ιδρυτικό μέλος και πρόεδρος της Ιστορικής και Λαογραφικής Εταιρείας Θεσσαλών.

Απεβίωσε το 1939.

Παραπομπές
----------

1. 1 2 3  Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 188 - 189 (pdf)
2. 1 2 3  *Θεσσαλικά Χρονικά, Έκτακτη Έκδοσις 1881 - 1961*, Δελτίον της εν Αθήναις Ιστορικής και Λαογραφικής Εταιρείας των Θεσσαλών, 1965, σελ. 50
Οι **Exit Eden** είναι ένα Symphonic Metal συγκρότημα που απαρτίζεται από τις τραγουδίστριες Amanda Somerville, Anna Brunner, Clementine Delauney and Marina La Torraca. Το συγκρότημα ερμηνεύει metal διασκευές πολύ γνωστών Pop και Rock επιτυχιών.

Σχετικά
-------

Το συγκρότημα δημιουργήθηκε το 2017 από την Αμερικανίδα τραγουδίστρια Amanda Somerville (Avantasia, Alice Cooper, Epica), τη Βραζιλιάνα Marina La Torraca ( Phantom Elite), τη Γαλλίδα Clementine Delauney (Visions of Atlantis, Serenity) και τη Γερμανίδα Anna Brunner.. Οι Exit Eden ξεκίνησαν να ανεβάζουν τα πρώτα video clips από το πρώτο τους άλμπουμ "Rhapsodies In Black" τον Ιούλιο του 2017, επιτυγχάνοντας πολλές χιλιάδες views μέσα σε ελάχιστες ημέρες και καταλαμβάνοντας το Νο15 στα album charts της Γερμανίας, ενώ τράβηξαν τη προσοχή και σε πολλές άλλες Ευρωπαϊκές χώρες και Νότιο Αμερική. 

Διάφοροι μουσικοί, τεχνικοί και παραγωγοί όπως οι Simone Simons (Epica), Hardy Krech, Mark Nissen, Johannes Braun (Kissin’ Dynamite), Jim Müller (Kissin’ Dynamite), Sascha Paeth (Avantasia, Edguy, Kamelot), Evan K (Mystic Prophecy) συνεργάστηκαν για το άλμπουμ.

Δισκογραφία
-----------

* Rhapsodies In Black, Album, 2017 (Starwatch Entertainment/Napalm Records)

Weblinks
--------

* Official Homepage
* Facebook

Παραπομπές
----------

1. ↑  «Exit Eden» (στα Γερμανικά). Ανακτήθηκε στις 9 Αυγούστου 2017.
2. ↑  Steffen Hung. «Exit Eden - Rhapsodies In Black - swisscharts.com» (στα Γερμανικά). Ανακτήθηκε στις 15 Αυγούστου 2017.
**Παρισινή συλλογή** ή **Sylloge Parisina** ή σωστότερα **Sylloge S** είναι συλλογή 118 ελληνικών επιγραμμάτων που βρέθηκαν στον κώδικα Par. Suppl. gr. 3521. Ο κώδικας αυτός περιέχει στα πρώτα 150 φύλλα διάφορα ρητορικά κείμενα και επιστολές. Η Παρισινή Συλλογή βρίσκεται μαζί με άλλο υλικό στα τελευταία 32 φύλλα (από το φύλλο 179 μέχρι το φύλλο 182), στο τέταρτο τεύχος (quaternium)[1].

Ανάμεσα στα 118 επιγράμματα που την αποτελούν, περιέχει και 16 επιγράμματα τα οποία δε βρίσκονται ούτε στην Παλατινή Ανθολογία ούτε στην Ανθολογία του Πλανούδη[2].

Η τελευταία σημαντική έκδοση της Παρισινής Συλλογής είναι αυτή του Cougny[2] (Epigrammatum Anthologia Palatina cum Planudeis et Appendice Nova Epigrammatum Veterum ex Libris el Marmoribus Ductorum vol. ΙΙΙ, E. Cougny, (Firmin-Didot), Paris, 1890 και εδώ.

Αναφορές
--------

1. ↑  Byzantine Poetry from Pisides to Geometres. Texts and Contexts. Volume One, APPENDIX I The Poems of John Geometres, 287-288
2. 1 2  Bryn Mawr Classical Review 2009.05.41 Αρχειοθετήθηκε 2018-04-13 στο Wayback Machine. «Francesca Maltomini, Tradizione antologica dell'epigramma greco: le sillogi minori di età bizantina e umanistica. Pleiadi 9. Roma: Edizioni di storia e letteratura, 2008, Reviewed by Lucia Floridi»
Συντεταγμένες: 45°25′53″N 12°19′41″E﻿ / ﻿45.4315°N 12.3281°E﻿ / 45.4315; 12.3281

Η **Πινακοθήκη της Ακαδημίας της Βενετίας** (ιταλικά: Gallerie dell'Accademia di Venezia‎) είναι μουσειακή πινακοθήκη κυρίως και φιλοξενεί την πιο σημαντική συλλογή βενετσιάνικης ζωγραφικής από τον 14ο έως τον 18ο αιώνα. Στεγάζεται στην Scuola della Carità, επί της νότιας όχθης του Canal Grande, στο αστικό διαμέρισμα (sestiere) του Ντορσοντούρο.

Ιστορικό
--------

Το 1750 ιδρύθηκε η Ακαδημία Καλών Τεχνών της Βενετίας (Accademia di Belle Arti di Venezia), ένα εκπαιδευτικό ίδρυμα που παρείχε μεταξύ άλλων και εξειδίκευση στην αναπαλαίωση έργων τέχνης. Μετά από πολλές περιπέτειες λόγω της πολιτικής κατάστασης στην Ιταλική χερσόνησο, η Ακαδημία αυτή μεταφέρθηκε στο σημερινό της οίκημα, το οποίο άρχισε να λειτουργεί το 1817. 
Το 1879 η πινακοθήκη (Gallerie) της Ακαδημίας ανεξαρτητοποιήθηκε, και δημιουργήθηκαν έτσι δύο ιδρύματα, η Ακαδημία Καλών Τεχνών και η Πινακοθήκη της Ακαδημίας. Η τελευταία παρέμεινε στην Scuola della Carità, μολονότι το κτίριο φέρει ακόμη την επιγραφή Accademia di Belle Arti.

Σημαντικές συλλογές
-------------------

Ο αρχικός πυρήνας των συλλογών περιείχε έναν μικρό αριθμό έργων που είχαν δωρίσει οι ίδιοι οι ακαδημαϊκοί και είχαν μεταφερθεί εδώ από την παλιά τους έδρα- κοντά στο Φοντεγκέτο της Φαρίνα- μια σειρά από πίνακες που ανήκαν στη Σκουόλα ντέλα Καριτά και ανέκαθεν φυλάσσονταν στο κτίριο του παλαιού ιδρύματος, και μια συλλογή από γύψινα έργα, που ανήκε στον ηγούμενο Φαρσέτι και που αγοράστηκε από την αυστριακή κυβέρνηση το 1805.

Σημαντικά έργα προστέθηκαν στη συλλογή χάρη στα κληροδοτήματα. Το 1838 ο Τζιρόλαμο Κονταρίνι δώρισε στην Ακαδημία τη σημαντική συλλογή του, που περιείχε εκατόν ογδόντα οκτώ έργα, όπως η Παναγία των δένδρων και οι Αλληγορίες του Τζοβάνι Μπελίνι, καθώς και έξι πίνακες του Πιέτρο Λόνγκι.

Τα σπουδαιότερα από τα έργα της πινακοθήκης παρουσιάζονται στο λήμμα "Κατάλογος έργων της Πινακοθήκης της Ακαδημίας της Βενετίας".

Εξωτερικοί σύνδεσμοι
--------------------

* Πολυμέσα σχετικά με το θέμα  Gallerie dell'Accademia (Venice) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145358176
* LCCN: n83215494
* ISNI: 0000 0001 2336 9896
* CiNii: DA0213151X

 |

 |
Ο **Πρίγκιπας Φίλιππο Ορσίνι** ήταν κάτοχος του οφικίου του βοηθού στον παπικό θρόνο.

Βιογραφικά στοιχεία
-------------------

Υπήρξε επικεφαλής της οικογένειας Ορσίνι, μιας εκ των παλαιοτέρων αριστοκρατικών οικογενειών της Ιταλίας και κληρονομικός κάτοχος του οφικίου του βοηθού στον παπικό θρόνο. Υπήρξε γνωστός playboy της εποχής. Τον Σεπτέμβριο του 1957 γνώρισε την Βρετανίδα ηθοποιό Belinda Lee συνάπτοντας μαζί της σχέση, αν και ήταν παντρεμένος. Στις 28 Ιανουαρίου του 1958 μεταφέρεται στο νοσοκομείο καθώς είχε κόψει τις φλέβες του. Παράλληλα στον ημερήσιο τύπο κυκλοφόρησαν φήμες περί απόπειρας αυτοκτονίας αναγκάζοντας τον Πάπα Πίο ΙΒ΄ να τον διατάξει να αποσυρθεί στο Μοναστήρι. Λίγο αργότερα τον καθαίρεσε από την θέση του αποπέμποντας παράλληλα τα κληρονομικά δικαιώματα της οικογένειας Ορσίνι στο οφφίκιο του βοηθού του Πάπα, τα οποία διατηρούσε από τα 1700.

Απεβίωσε τον Οκτώβριο του 1984 στη Ρώμη. Ήταν παντρεμένος και είχε αποκτήσει δύο παιδιά.

Παραπομπές
----------

1. ↑  Gunther Sachs: playboys of the world RIP, από την εφημερίδα Telegraph
2. 1 2  Αναγγελία Θανάτου, από την εφημερίδα Toledo Blade
Το **In Memory** είναι ΕΡ του αμερικάνικου heavy metal συγκροτήματος Nevermore, το οποίο κυκλοφόρησε τον Ιούλιο του 1996 μέσω της δισκογραφικής εταιρείας "Century Media Records". Επανεκδόθηκε στις 27 Ιουνίου 2006 από την ίδια εταιρεία με πέντε επιπλέον κομμάτια.  

Η συγκεκριμένη κυκλοφορία περιλαμβάνει κάποιες από τις πιο ακραίες φωνητικές εκτελέσεις του τραγουδιστή Γουόρελ Ντέιν, με την μουσική να συνδυάζει την τεχνική του progessive metal με την τραχύτητα του thrash metal. Το ΕΡ περιλαμβάνει ένα ποτ-πουρί από διασκευές σε κομμάτια των Bauhaus και η αρχική του κοπή των 5.000 αντιτύπων κυκλοφόρησε σε μορφή Digipak.  

Αυτή ήταν μία από τις δύο κυκλοφορίες των Nevermore, μαζί με το άλμπουμ "*Τhe Politics of Ecstasy*", στην οποία συμμετείχε ο κιθαρίστας Πατ Ο'Μπράιεν.

Τραγούδια
---------

1. **Optimist or Pessimist** *(Dane, Loomis)* - 3:38  

2. **Matricide** *(Dane, Loomis)* - 5:21  

3. **In Memory** *(Dane, Loomis)* - 7:05  

4. **Silent Hedges/Double Dare** *(Bauhaus)* - 4:41  

5. **The Sorrowed Man** *(Dane, Loomis)* - 5:24

### Μπόνους κομμάτια στην επανέκδοση

6. **The Tiananmen Man (Demo)** *(Dane, Loomis)* - 5:44  

7. **The Seven Tongues of God (Demo)** *(Dane, Loomis)* - 5:43  

8. **Passenger (Demo)** *(Dane, Loomis)* - 5:11  

9. **This Sacrament (Demo)** *(Dane, Loomis)* - 5:53  

10. **42147 (Demo)** *(Dane, Loomis)* - 4:37

Τα μέλη του συγκροτήματος
-------------------------

Το "*In Memory*" ηχογραφήθηκε από τους εξής μουσικούς:  

* **Γουόρελ Ντέιν** - φωνητικά
* **Τζεφ Λούμις** - κιθάρα
* **Πατ Ο'Μπράιεν** - κιθάρα
* **Τζιμ Σέπαρντ** - μπάσο
* **Βαν Γουίλιαμς** - τύμπανα

Παραπομπές
----------

1. ↑  Επανέκδοση του 2006

Πηγές
-----

* Nevermore - In Memory | Songs, Reviews, Credits, Awards | AllMusic
* Nevermore - In Memory (album review ) | Sputnikmusic
* Nevermore - In Memory - Encyclopaedia Metallum: The Metal Archives
* Nevermore - In Memory - Metal Storm

  


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Nevermore |
| --- |
|  |
| 
* Τζεφ Λούμις
* Γουόρελ Ντέιν
* Βαν Γουίλιαμς
* Τζιμ Σέπαρντ
* Μαρκ Άρινγκτον
* Πατ Ο'Μπράιεν
* Στιβ Σμιθ
* Τιμ Κάλβερτ
 |
|  |
| Ηχογραφήσεις σε στούντιο | 
* *Nevermore* (1995)
* *The Politics of Ecstasy* (1996)
* *Dreaming Neon Black* (1999)
* *Dead Heart In A Dead World* (2000)
* *Enemies of Reality* (2003)
* *This Godless Endeavor* (2005)
* *The Obsidian Conspiracy* (2010)
 |
|  |
| Ζωντανές ηχογραφήσεις | 
*The Year of the Voyager* (2008) |
|  |
| EP | 
*In Memory* (1996) |
|  |
| Συλλογές | 
*Manifesto of Nevermore* (2009) |
|  |
| Σχετικά άρθρα | 
* Sanctuary
* Megadeth
* Iced Earth
 |

 |
Ο **Πρέντραγκ Ντρόμπνιακ** (σερβικά κυριλλικά *Предраг Дробњак*, λατινικά *Predrag Drobnjak*), είναι Μαυροβούνιος καλαθοσφαιριστής, γεννημένος στην πόλη Μπιγέλο Πόλιε του Μαυροβουνίου στις 27 Οκτωβρίου 1975.

Καριέρα
-------

Ξεκίνησε την επαγγελματική του καριέρα σε ηλικία 17 ετών το 1992 στην Παρτιζάν Βελιγραδίου, όπου αγωνίστηκε για 6 χρόνια. Μετά από ένα τριετές πέρασμα από την Τουρκία και την Εφές Πίλσεν, έκανε το άλμα στην καριέρα του αγωνιζόμενος για 4 χρόνια στο NBA. Επέστρεψε στην Ευρώπη το 2005 και κάθε χρόνο άλλαζε ομάδες, παίζοντας όμως σε δυνατά πρωταθλήματα. Την περίοδο 2009-10 αγωνίστηκε για πρώτη φορά στο ελληνικό πρωτάθλημα με την φανέλα του ΠΑΟΚ, ενώ στο δεύτερο μισό της επόμενης περιόδου συμφώνησε με τον Ηρακλή. 

### Στην εθνική ομάδα

Ο Ντρόμπνιακ αγωνίστηκε από το 1999 ως το 2004 στην εθνική ομάδα της Ομοσπονδιακής Δημοκρατίας της Γιουγκοσλαβίας / Σερβίας και Μαυροβουνίου, με κορυφαίες στιγμές την κατάκτηση των Μουντομπάσκετ 1998 και 2002, καθώς και του Ευρωμπάσκετ 2001. Αγωνίστηκε επίσης στην Ολυμπιάδα του 2000 (6η θέση) και του 2004 (11η θέση), καθώς και στο Ευρωμπάσκετ 2003 (6η θέση).

Από το 2006 είναι μέλος της εθνικής ομάδας του Μαυροβουνίου, καθώς τη χρονιά εκείνη η χώρα του αποσπάστηκε από την ομοσπονδία Σερβίας και Μαυροβουνίου.

Παραπομπές
----------

1. ↑  *RealGM*. 1088. Ανακτήθηκε στις 4  Απριλίου 2022.
Cerrejon, Κολομβία
Τα **Handymax** είναι τύπος φορτηγών πλοίων μεταφοράς χύδην φορτίου με μεταφορική ικανότητα από 35,000 εώς 60,000 DWT. Σε αυτόν τον τύπο πλοίων υπαγόνται και τα Supramax, τα οποία έχουν μεταφορική ικανότητα μεταξύ 50,000 και 60,000 DWT.

Λόγω του μικρού μεγέθους αυτών των φορτηγών πλοίων, έχουν την ικανότητα να προσεγγίζουν μικρά λιμάνια στα οποία υπάρχουν περιορισμοί στο μήκος και στο βύθισμα.

Χαρακτηριστικά πλοίου
---------------------

Ένα πλοίο handymax είναι συνήθως 150-200 μέτρα (492-656 πόδια) σε μήκος, αν και ορισμένοι τερματικοί σταθμοί έχουν περιορισμους σε χύδην φορτία, όπως αυτοί στην Ιαπωνία, που σημαίνει ότι πολλά πλοία Handymax είναι μόλις κάτω από 190 μέτρα (623 πόδια) σε συνολικό μήκος.

Τα σύγχρονα πλοία τύπου Handymax είναι τυπικά 52.000 58.000 DWT σε μέγεθος και διαθέτουν πέντε αμπάρια και τέσσερις γερανούς για φορτίο περίπου 30 τόνων, καθιστώντας ευκολότερη τη χρήση τους σε λιμένες με περιορισμένη υποδομή. Η μέση ταχύτητα εξαρτάται από το μέγεθος και την ηλικία του πλοίου.

Τιμές ναυπηγήσης
----------------

Το κόστος κατασκευής ενός handymax καθοδηγείται από τους νόμους της προσφοράς και της ζήτησης. Στις αρχές του 2007, το κόστος κατασκευής ενός handymax ήταν περίπου 20 εκατ δολ. Καθώς η παγκόσμια οικονομία σημείωσε άνοδο, το κόστος διπλασιάστηκε σε πάνω από 40 εκ δολ, καθώς η ζήτηση για πλοία όλων των μεγεθών υπερέβαινε τη διαθέσιμη χωρητικότητα ναυπηγείων.

Μετά την παγκόσμια οικονομική κρίση το 2009, το κόστος έπεσε πίσω στα 20 εκατομμύρια δολάρια. Από το 2018, η μέση τιμή ήταν 23 εκατομμύρια δολ.

Παραπομπές
----------

1. ↑  Μεγέθη φορτηγών πλοίων Αρχειοθετήθηκε 2021-05-03 στο Wayback Machine. στο maritime-connector.com Αρχειοθετήθηκε 2019-11-04 στο Wayback Machine. (Αγγλικά) ανακτήθηκε 1 Νοεμβρίου 2019
2. ↑  Πως διαμορφώνονται οι τιμές των φορτηγών πλοίων από το 2010 και μετά στο marketrealist.com (Αγγλικά) ανακτήθηκε 1 Νοεμβρίου 2019
Το **Harmonia Macrocosmica** είναι αστρονομικός χάρτης του Αντρέας Κελλάριους που τυπώθηκε το 1660.

Ιστορική αναδρομή
-----------------

Αρχικά ο Γκέρχαρντ Μερκάτορ συνέλαβε την ιδέα να δημοσιεύσει έναν άτλαντα με όλες τις τότε διαθέσιμες γνώσεις για όλη τη γη. Στην διάρκεια της ζωής του ο Μερκάτορ δημοσίευσε πέντε τόμους με ιστορικές και γεωγραφικές πληροφορίες. Ο τελευταίος τόμος δημοσιεύτηκε από τον γιο του, Ρουμόντ Μερκάτορ. Μετά τον θάνατό του, το έργο του συνέχισε ο χαρτογράφος Γιοχάννες Γιανσσόνιους. Το έργο του Κελλάριους ήταν ο έβδομος τόμος της σειράς αυτής.

Περιγραφή
---------

Το βιβλίο περιέχει εικόνες του Πτολεμαϊκού συστήματος, του Κοπερνικαϊκού συστήματος και του συστήματος του Τύχο Μπράχε. Ο τόμος καταλήγει με εικόνες του χριστιανικού θεωρητικού συστήματος όπως το διατύπωσε ο Γιούλιους Σίλλερ στο *Coelum stellatum christianum* το 1627. Το τελευταίο αυτό τμήμα απάλλαξε τον συγγραφέα του από την ποινή του αφορισμού.

Κατασκευή των χαρακτικών
------------------------

Για την κατασκευή των εικόνων εργάστηκαν διάφοροι χαράκτες. Δύο από αυτούς υπέγραψαν τα έργα τους. Ο κατασκευαστής της προμετωπίδας είναι ο Φρέντερικ Χέντρικ φαν ντεν Χόβε, ενώ δέκα άλλες εικόνες φέρουν το όνομα του Γιοχάννες φαν ντερ Λόον. Πολλές από τις υπόλοιπες είναι έργα του Γιάν Πείτερζοον Σέντερνταμ.

Πηγές
-----

* Cellarius Atlas (Harmonia Macrocosmica of 1660), ISBN 3-8228-5290-2
* Βιογραφία του Αντρέας Κελλάριους[*νεκρός σύνδεσμος*]
* Van Gent, Robert H. (2006), *Harmonia Macrocosmica*, TASCHEN, ISBN 978-3-8228-5290-3

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Harmonia Macrocosmica** |

*
Ένα **Combination Bus** είναι ένα φορτηγό το οποίο αντί να κουβαλάει φορτίο, κουβαλάει ανθρώπους, ενώ μερικά Combination Bus κουβαλάνε και ανθρώπους και φορτίο.

Τα Combination Bus χρησιμοποιήθηκαν κυρίως από τους στρατιωτικούς, τις αστυνομικές μονάδες κατά των ταραχών, τις επιχειρήσεις κοινής ωφέλειας, ως σχολικά λεωφορεία και από κρατικές εταιρείες σε σύντομες διαδρομές για τους εργαζόμενους. 

Πως είναι φτιαγμένα:
Τα Combination Bus κατασκευάζονται με την εγκατάσταση ενός πλήρους κιβωτίου που είναι εξοπλισμένο για τη μεταφορά ανθρώπων πάνω σε ένα πλαίσιο φορτηγού. Το σώμα είναι ανεξάρτητο και ξεχωριστό από τον οδηγό. Δεν υπάρχει συνήθως διέλευση μεταξύ της καμπίνας και του σώματος του κουτιού, αλλά υπάρχει συνήθως ένα σύστημα ενδοεπικοινωνίας. Το σώμα είναι εξοπλισμένο με παράθυρα, ξεχωριστό εσωτερικό φωτισμό και συστήματα θέρμανσης ή / και κλιματισμού. Συναφείς φορείς είναι διαφορετικοί τύποι κινητών εργαστηρίων ή εξειδικευμένης στρατιωτικής κατασκευής. Η άνεση των επιβατών είναι γενικά ελάχιστη.

Πως χρησιμοποιούνται:
Τα Combination Bus χρησιμοποιούνται μόνο για μικρές διαδρομές, καθώς συχνά δεν προσφέρουν πολλές ανέσεις.
**2000 AD** είναι ο διακριτικός τίτλος ενός πρωτοπόρου Βρετανικού εβδομαδιαίου εικονογραφημένου (κόμικς) περιοδικού επιστημονικής φαντασίας, που εκδόθηκε για πρώτη φορά στις 26 Φεβρουαρίου του 1977 από την εκδοτική εταιρεία IPC και συνεχίζεται μέχρι σήμερα. Ως ανθολογία του συγκεκριμένου είδους, παρουσιάζει σε συνέχειες διάφορες περιπετειώδεις σειρές και κάθε τεύχος του ονομάζεται, εμφαντικά, ως "prog". Από το έτος 2000 το περιοδικό έχει περιέλθει στην περιουσία της εταιρείας Rebellion Developments. Πρωτεργάτες της δημιουργίας του υπήρξαν ο εκδότης Πατ Μιλς και οι συγγραφείς Τζον Βάγκνερ και Kelvin Gosnell.

Δικαστής Ντρεντ
---------------

Η πιο γνωστή σειρά που περιέχεται στο περιοδικό είναι αυτή του Δικαστή Ντρεντ  με τον τίτλο της να αναφέρεται συχνά στο εξώφυλλο και τη μορφή του συγκεκριμένου χαρακτήρα να δεσπόζει σε πολλά από τα πρωτοσέλιδα σχέδια.

Άλλες γνωστές σειρές του εντύπου
--------------------------------

Πολύ δημοφιλείς περιπέτειες που εμφανίστηκαν κατά καιρούς ή και φιλοξενούνται ακόμη στις σελίδες του περιοδικού είναι οι περιπέτειες με τίτλους όπως *Harlem Heroes*, *Dan Dare*, *M.A.C.H. 1*, *Invasion 1999*, *Rogue Trooper*, *Slaine*, *Strontium Dog*, *ABC Warriors*, *Nemesis the Warlock* κ.α.

Παραπομπές
----------

1. ↑  "Dateline: 26 Feb 1977" by Michael Carroll, at Rusty Staples website. (Ανακτήθηκε στις 20/2/2021)
2. ↑  Mills, Pat (2017) Be Pure! Be Vigilant! Behave! 2000AD and Judge Dredd: The Secret History (Millsverse Books)
Ο **2002 AA29** είναι ένας Εγγύς στη Γη αστεροειδής. Έχει διάμετρο μόνο 50 με 110 μέτρα (απόλυτο μέγεθος 24,1) και περιστρέφεται γύρω από τον εαυτό του σε λιγότερο από 0,55 ώρες. Θα ξαναπεράσει κοντά από τη Γη το 2098, σε απόσταση περίπου 6 εκατομμυρίων χιλιομέτρων.

Η τροχιά του είναι σχεδόν κυκλική, και μοιάζει πολύ με αυτή της Γης. Είναι από τα λίγα γνωστά αντικείμενα με τροχιακή αντήχηση 1:1 με την Γη, τα οποία λέγονται *οιωνεί δορυφόροι* της Γης. Το πρώτο τέτοιο αντικείμενο που ανακαλύφθηκε ήταν η 3753 Κρίνγιε το 1986.

Εξαιτίας του μικρού μεγέθους του λίγα είναι γνωστά για το 2002 ΑΑ29. Εξαιτίας της εγγύτητάς του τα περισσότερα στοιχεία και ουσίες θα έλιωναν ή θα εξαερώνονταν, για αυτό το λόγο μάλλον αποτελείται από ανθρακούχες ή πυριτούχες ενώσεις. Παρατηρήσεις από το ραδιοτηλεσκόπιο Αρεσίμπο έδειξαν ότι το 2002 ΑΑ29 έχει αδύναμη ραδιοηχώ. Αυτό σημαίνει ότι είτε είναι πολύ μικρό δεν αντανακλά καλά τα ραδιοκύματα. Στην πρώτη περίπτωση σημαίνει ότι έχει πολύ υψηλή λευκαύγεια, κάτι που τον κάνει ασυνήθιστο σε σχέση με τα άλλα αντικείμενα με παρόμοια τροχιά.

Εικόνες
-------

* Το 2002 AA29Το 2002 AA29
* Η τροχιά του σαν Ψεύτικος δορυφόρος της Γης του 2002 AA29 στο έτος 2589.Η τροχιά του σαν Ψεύτικος δορυφόρος της Γης του 2002 AA29 στο έτος 2589.
* Η τροχιά-πέταλο του 2002 AA29.Η τροχιά-πέταλο του 2002 AA29.
* CCD εικόνα του 2002 AA29..CCD εικόνα του 2002 AA29..

Παρόμοια αντικείμενα
--------------------

* 6Q0B44E
* 2006 RH120
* 2003 YN107

Παραπομπές
----------

1. ↑  *JPL Small-Body Database*. 3102762.

Εξωτερικοί σύνδεσμοι
--------------------

* JPL Small-Body Database Browser
Η **Παπαγένη (Papagena)** είναι πολύ μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 6,73. Ανακαλύφθηκε το 1901 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το όνομα ενός προσώπου στην όπερα του Μότσαρτ *Ο μαγεμένος αυλός*.

Η Παπαγένη έρχεται σε αντίθεση κάθε 5 περίπου χρόνια (συνοδική περίοδος), οπότε φαίνεται αρκετά λαμπρή στον γήινο ουρανό ώστε να είναι ορατή ακόμα και με κιάλια. Στις 30 Σεπτεμβρίου 2010 θα έχει φαινόμενο μέγεθος 9,56 και θα εμφανίζεται ακόμα φωτεινότερη κάθε 5 χρόνια μέχρι τις 12 Δεκεμβρίου 2035 (φ. μέγεθος 9,16). Πράγματι, η Παπαγένη ανακαλύφθηκε αρκετά αργά για ένα τόσο φωτεινό ουράνιο σώμα.

Φυσικά χαρακτηριστικά
---------------------

Η μέση διάμετρος της Παπαγένης εκτιμάται σε 134,2 χιλιόμετρα (από δεδομένα του IRAS), ενώ η μάζα της εκτιμάται σε 2,53 τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,199 (από δεδομένα του IRAS). Η Παπαγένη περιστρέφεται γύρω από τον εαυτό της μία φορά κάθε 7 ώρες και 7 λεπτά. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000471.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 470 Κίλια | 471 Παπαγένη | 472 Ρώμη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Ικλέα (Iclea)** είναι μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,98. Ανακαλύφθηκε το 1889 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

Φυσικά χαρακτηριστικά
---------------------

Η μέση διάμετρος της Ικλέας υπολογίζεται σε 97 χιλιόμετρα, ενώ η μάζα της εκτιμάται σε 953 τρισεκατομμύρια τόνους για μέση πυκνότητα 2 gr/cm. Ο φασματικός της τύπος είναι **C** (ανθρακούχος), ενώ το άλβεδό της είναι 0,048 (από δεδομένα του IRAS). Η Ικλέα περιστρέφεται γύρω από τον εαυτό της μία φορά κάθε 4 ώρες και 21 λεπτά. Η μέση θερμοκρασία στην επιφάνειά της εκτιμάται σε 115 βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000286.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 285 Ρεγγίνα | 286 Ικλέα | 287 Νέφθυς |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Οι **Παφλαγόνες** ήταν βυζαντινή, μη αριστοκρατική οικογένεια, που αναδείχθηκε στη Βυζαντινή Αυτοκρατορία τον 11ο αιώνα, αναδεικνύοντας δύο αυτοκράτορες, ενώ έπειτα χάθηκε από τα ανώτερα αξιώματα κι έμεινε στην αφάνεια.

Γενάρχης της οικογένειας ήταν ένας Παφλαγόνας χωρικός, άγνωστου ονόματος, που είχε πέντε γιους και μία κόρη. Οι γιοί του αναφέρεται στην Κωνσταντινούπολη ότι ασχολούνταν με τοκογλυφία και άλλες τραπεζικές συναλλαγές όπου απέκτησαν πολλά πλούτη,

Οι γιοί του ήταν: ο Ιωάννης Ορφανοτρόφος, ευνούχος, αρχικά αυλικός που ανέβηκε σε πολλά υψηλά αξιώματα κατά την βασιλεία του Βασιλείου Β΄ και ευνόησε τα αδέλφια του να ανεβούν σε αξιώματα και θέσεις. Ο Μιχαήλ, μετέπειτα αυτοκράτορας μετά τον γάμο του με την αυτοκράτειρα Ζωή. Ο Νικήτας, διάδοχος του αυτοκράτορα και δούξ Αντιόχειας, ο Κωνσταντίνος, ευνούχος, στρατηγός και δούξ Αντιόχειας, και ο Γεώργιος, επίσης ευνούχος.

Κόρη του ήταν η Μαρία που παντρεύτηκε τον Στέφανο Πατρίκιο και μαζί απέκτησαν τον μετέπειτα αυτοκράτορα Μιχαήλ Ε΄. Ο Μιχαήλ Ε΄ ήταν το τελευταίο γνωστό μέλος της οικογένειας που κατείχε αξιώματα στην αυτοκρατορία και η οικογένεια χάθηκε από το προσκήνιο

Παραπομπές
----------

1. 1 2 3 4 5  Cawley, Charles. «Medieval Lands Project: Byzantium 395–1057». *Medieval Lands*. Foundation for Medieval Genealogy.
2. 1 2 3 4  Krsmanović Bojana, «Παφλαγόνες», 2003, Εγκυκλοπαίδεια Μείζονος Ελληνισμού, Μ. Ασία
3. 1 2  Dumbarton Oaks, Catalogue of Byzantine Seals at Dumbarton Oaks and in the Fogg Museum of Art  απο τα Google books
Ο **Παντόλφο Α΄**, ιταλ.: *Pandolfo I Malatesta* (π. 1267 - 6 Απριλίου 1326) από τον Οίκο των Μαλατέστα, γιος του Mαλατέστα Α΄ ντα Βερούκιο, ήταν Ιταλός κοντοτιέρος και κύριος του Ρίμινι από το 1317.

Βιογραφία
---------

Το 1304, με το τέλος του πάπα Βονιφατίου Η΄, κατέλαβε το Πέζαρο, το Φάνο, τη Σενιγκάλλια και το Φοσσομπρόνε, τα οποία έχασε και ανέκτησε τα επόμενα χρόνια.

Το 1317 έγινε κύριος του Ρίμινι και επικεφαλής της οικογένειάς του, των Μαλατέστα, με το τέλος του αδελφού του Μαλατέστα Β΄ (Μαλατεστίνο) του Τυφλού.

Το 1321 ήταν *ανώτατος διοικητής* (capitano generale) των Παπικών Κρατών κατά των Γιβελλίνων και των Μοντεφέλτρο του Ουρμπίνο.

Ο Παντόλφο Α΄ είχε δύο γιους: τον Mαλατέστα Γ΄ και τον Γκαλεότο Α΄.

Μετά το τέλος του το 1326 υπήρξε έριδα για τη διαδοχή, μεταξύ του μεγαλύτερου γιου του Μαλατέστα Γ΄ και του ανιψιού του Φεραντίνο (γιού του Μαλατέστα Β΄). Επιτεύχθηκε ένας διαχωρισμός, με τον οποίο ο Mαλατέστα Γ΄ έλαβε στο Πέζαρο και ο Φεραντίνο στο Ρίμινι.

Οικογένεια
----------

Είχε τέκνα:

* Mαλατέστα Γ΄ π.1299-1364, κοντοτιέρος, κύριος του Ρίμινι.
* Γκαλεότο Α΄ 1299-1385, κοντοτιέρος, κύριος του ρίμινι, Φάνο, Άσκολι Πιτσέρο, Τσεζένα, Φοσσομπρόνε.

Βιβλιογραφικές αναφορές
-----------------------

1. 1 2  Leo van de Pas: (Αγγλικά) *Genealogics*. 2003.
2. ↑  J. Larner (1965) *The Lords of Romagna: Romagnol society and the origins of the Signorie*, Ithaca: Cornell University Press, p.70
Για άλλες χρήσεις, δείτε: Θάλεια.

Η **Θάλεια (Thalia)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,95. Ανακαλύφθηκε το 1852 από τον Τζον Ράσελ Χιντ, που παρατηρούσε από το Λονδίνο, και έλαβε το όνομα της Μούσας της κωμωδίας στην ελληνική μυθολογία. Το φωτεινότερο φαινόμενο μέγεθος που μπορεί να έχει η Θάλεια όπως φαίνεται από τη Γη είναι 9,18, δηλαδή είναι μόλις ορατή με κιάλια.

Η μέση διάμετρος της Θάλειας είναι 107,5 χλμ. Η μάζα της εκτιμάται σε 1,3 τετράκις εκατομμύριο τόνους, πράγμα που αντιστοιχεί σε πυκνότητα 2 γραμμάρια ανά κυβικό εκατοστό. Η μέση επιτάχυνση της βαρύτητας στον ισημερινό της Θάλειας εκτιμάται σε 3 cm/sec², δηλαδή η βαρύτητα εκεί είναι 327 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 57 m/sec.

Ο φασματικός τύπος της Θάλειας είναι **S** (λιθώδης). Το γεωμετρικό άλβεδό της είναι 0,254 και η μέση θερμοκρασία στην επιφάνειά της εκτιμάται σε 109 βαθμούς Κελσίου κάτω από το μηδέν.

Η Θάλεια περιστρέφεται γύρω από τον εαυτό της μία φορά κάθε 12 ώρες και 18,5 λεπτά.

Παραπομπές
----------

1. ↑  *JPL Small-Body Database*. 2000023.

Εξωτερικοί σύνδεσμοι
--------------------

* Προσομοίωση της τροχιάς από το JPL (Java) / Εφημερίδα

Αστεροειδείς| 22 Καλλιόπη | 23 Θάλεια | 24 Θέμις |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Συντεταγμένες: 45°31′00″N 73°32′08″W﻿ / ﻿45.51667°N 73.53556°W﻿ / 45.51667; -73.53556

**EXPO Μόντρεαλ 1967**|  |
|  |
| Γενική εικόνα |
| **Κατηγορία** | Γενική έκθεση πρώτης κατηγορίας |
| **Ονομασία** | Expo 67 |
| **Σύνθημα** | Man and his World |
| **Κτίριο** | Habitat 67 |
| **Έκταση** | 365 εκτάρια (900 στρέμματα) |
| **Επισκέπτες** | 50.306.648 |
| Συμμετέχοντες |
| **Χώρες** | 60 |
| **Οργανισμοί** | 2 |
| Τοποθεσία |
| **Χώρα** | Καναδάς |
| **Πόλη** | Μόντρεαλ |
| **Συντεταγμένες** | 45°31′00″N 73°32′08″W﻿ / ﻿45.51667°N 73.53556°W﻿ / 45.51667; -73.53556 |
| Χρονοδιάγραμμα |
| **Υποβολή προσφορών** | 1958 |
| **Ανάθεση** | 1962 |
| **Άνοιγμα** | 27 Απριλίου 1967 |
| **Κλείσιμο** | 29 Οκτωβρίου 1967 |
| Διαδίκτυο |
| **Ιστοσελίδα** | Expo67 |

Η **Διεθνής και Παγκόσμια Έκθεση του 1967** ή **Expo 67**, όπως ήταν ευρέως γνωστή, ήταν μεγάλη εμπορική έκθεση, όπου παρουσιάστηκαν τεχνολογικά θαύματα. Η έκθεση, η οποία πραγματοποιήθηκε στην πρωτεύουσα του Κεμπέκ Μόντρεαλ, άνοιξε τις πύλες της στις 27 Απριλίου του 1967 και ολοκληρώθηκε στις 29 Οκτωβρίου του ίδιου έτους.

Μέσα στο κλίμα των φιλελεύθερων ιδεών της εποχής και των ρηξικέλευθων εξελίξεων στον τομέα της αρχιτεκτονικής, του design και των ανθρωπιστικών επιστημών το όνομα της έκθεσης ήταν: "Ο άνθρωπος και ο κόσμος του". 

Οι κατοικίες αποτέλεσαν μία από τις βασικότερες θεματικές της έκθεσης. Στο πλαίσιο αυτό, κατασκευάστηκε ως θεματικό περίπτερο το διάσημο συγκρότημα κατοικιών Habitat 67, το οποίο σχεδιάστηκε από τον Ισραηλο-Καναδό αρχιτέκτονα Moshe Safdie, και το οποίο επισκέφθηκαν χιλιάδες επισκέπτες. 

Το γερμανικό περίπτερο σχεδίασε ο αρχιτέκτονας Φράι Όττο.

Παραπομπές
----------

1. ↑  Ιστορικό Λεύκωμα 1967, σελ. 142-143, Καθημερινή (1997)
2. ↑  Αρχιτεκτονικές ματιές Greek Architects
3. ↑  Όταν η αρχιτεκτονική ξεπερνά κάθε φαντασία Diaforetiko
4. ↑  Habitat 67. Ένα φανταστικό αρχιτεκτονικό πείραμα Αρχειοθετήθηκε 2016-05-15 στο Wayback Machine. Design Home

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157022913
* LCCN: n80008526
* ISNI: 0000 0001 2192 8770
* GND: 2026514-1
* SUDOC: 152951903
* BNF: cb12336673w (data)

 |

 |